Η υγιεινή διατροφή είναι βασική προϋπόθεση για τη διατήρηση της σωματικής υγείας, της ευεξίας και του ευ ζην. Ως υγιεινή διατροφή ορίζεται η επιλογή τροφών υψηλής θρεπτικής αξίας, χαμηλού γλυκαιμικού δείκτη που να περιλαμβάνει με ισορροπημένο τρόπο και τις τρεις κατηγορίες τροφών: πρωτεΐνες, υδατάνθρακες και λίπη. Σε κάθε μία από τις βασικές αυτές κατηγορίες υπάρχουν διαβαθμίσεις ποιότητας και θρεπτικής αξίας, που μόνο η έγκυρη πληροφόρηση μπορεί να οδηγήσει σε καθημερινές, σωστές επιλογές. Ωστόσο, ισχύουν οι γενικοί κανόνες του Π.Ο.Υ., δηλαδή 5 μερίδες φρέσκων φρούτων και λαχανικών καθημερινά, ενίοτε ο περιορισμός της ζωικής πρωτεΐνης και η επιλογή ακόρεστων λιπών (π.χ. ελαιόλαδο) έναντι των κορεσμένων (μαργαρίνες, βούτυρο).